Töövõtuleping (juriidilise isikuga)
(“juriidilise isikuga”- antud laiend ei ole pealkirja osa)
Käesolev leping (edaspidi nimetatud Leping) on sõlmitud “____”____________________
________________________, registrikood _____________________, aadress ______________________,  mida esindab juhatuse liige ______________________________(edaspidi nimetatud Tellija) 
ja
________________________, registrikood _____________________, aadress ______________________,  mida esindab juhatuse liige ______________________________(edaspidi nimetatud Täitja), 
edaspidi nimetatud Lepingus eraldi Pool või ühiselt Pooled, 
leppisid kokku alljärgnevas:
Märkus: Näidist saab kasutada selliste töövõtulepingute ettevalmistamisel, mille järgi töövõtja kohustub valmistama kokkulepitud asja (nt tellija tellitud infolehtede valmistamine jne). 
Kui töövõtulepingu järgi kohustub töövõtja valmistama kokkulepitud asja, tuleks lepingu sõlmimisel pöörata tähelepanu, millal läheb tellijale üle asja omandiõigus ja asja juhusliku hävimise ja kahjustumise riisiko. Oluline on, et tellija peab töövõtjale töö eest tasuma ka juhul, kui töö hävib või kahjustub pärast asja juhusliku hävimise ja kahjustumise riisiko üleminekut tellijale.  
1. Lepingu objekt
1.1. Lepinguga kohustub Täitja __________________ (millise tellimuse täitma) (edaspidi nimetatud Tellimus). 
1.2. Tellimuse täitmise tulemusena valmistatav ____________________________ (edaspidi nimetatud Tulem) peab vastama ________________ (millised on kvaliteedinõuded tellimuse täitmise tulemusena valmivale asjale).
2. Tellija õigused ja kohustused 
2.1. Tellija kohustub:
2.1.1. andma Tellimuse täitmiseks vajalikud __________________________________ (materjalid, joonised jms) üle Täitjale hiljemalt ____________________________ (mis ajaks, millisel kujul, millises koosseisus);
2.1.2. andma viivitamatult Täitjale kas Täitja taotlusel või Tellija algatusel juhiseid ja informatsiooni, kui see on vajalik Tellimuse Lepingu kohaseks täitmiseks. 
2.2. Tellijal on õigus:
2.2.1. saada informatsiooni ja kontrollida Tellimuse täitmise käiku; 
2.2.2. esitada Täitjale pretensioon ja/või leppetrahvi nõue 10 (kümne) kalendripäeva jooksul arvates päevast, mil Tellija sai teada, et Tellimust ei täidetud Lepingu kohaselt, va leppetrahvi 
nõue seoses Tulemi üleandmise tähtajast mittekinnipidamisega.  Leppetrahvi nõude seoses Tulemi üleandmise tähtajast mittekinnipidamisega võib Tellija esitada 45 (neljakümne viie) kalendripäeva  jooksul arvates üleandmise tähtaja möödumisest. 
3. Täitja õigused ja kohustused
3.1.  Täitja kohustub:
3.1.1. täitma Tellimuse Lepingus ettenähtud tingimustel ja andma Tulemi üle Tellijale hiljemalt “_____”_________.
3.1.2. viivitamatult informeerima Tellijat asjaoludest, mis takistavad Tellimuse täitmist vastavuses Lepinguga. 
3.2. Täitjal on õigus pikendada Tellimuse teostamise tähtaega selle aja võrra, mil Tellija viivitab oma Lepingu punktis 2.1. toodud kohustuste täitmisega. 
4. Tulemi üleandmine
4.1. Täitja kohustub transportima Tulemi oma kulul Tellija aadressile _________________________ (täpne üleandmise aadress). 
4.2. Tulem antakse üle Tellija ja Täitja esindajate poolt allkirjastatud üleandmise-vastuvõtmise aktiga. 
4.3. Täitjal on õigus esitada arve teostatud Tellimuse eest, kui Tellija ei ole 10 (kümne) kalendripäeva möödumisel arvates Tulemi üleandmisest esitanud pretensiooni seoses Tellimuse täitmise või Tulemiga.  
4.4. Tulemi juhusliku hävimise ja kahjustumise riisiko läheb üle Tellijale Tulemi üleandmisel.
5. Tasu ja selle maksmine
5.1. Tellija kohustub tasuma Lepingu kohaselt teostatud Tellimuse eest summas _________(___________) krooni, millele lisandub käibemaks (edaspidi nimetatud Tasu). Tellija tasub nimetatud summa 5 (viie) kalendripäeva jooksul arvates Täitja õigusaktide nõuetele vastava arve kättesaamisest. 
5.2. Omandiõigus Tulemile läheb üle Täitjalt Tellijale arvates Täitjale Lepingu kohase Tasu maksmisest. 
5.3. Tasu maksmisega viivitamise korral on Tellija Täitja nõudmisel kohustatud maksma Täitjale viivist ______(_____________) % viivituses olevalt summalt iga viivituses oldud kalendripäeva eest.
6. Poolte esindajad
6.1. Käesolevaga määrab Tellija Lepingu täitmisel oma esindajaks ___________________ (isiku nimi), kelle kontaktandmed on: telefon: ______________ faks: _______________ e-post _______________________.
6.2. Käesolevaga määrab Täitja Lepingu täitmisel oma esindajaks ___________________ (isiku nimi), kelle kontaktandmed on: telefon: ______________ faks: _____________ e-post _______________________.
6.3. Punktis 6 nimetatud Poolte esindajatel on Lepingu täitmise käigus õigus esitada vastastikku järelepärimisi Lepingu täitmisel vajaliku informatsiooni ja dokumentatsiooni osas, kontrollida Lepingu täitmise käiku, küsida juhiseid, allkirjastada Lepingu täitmise käigus koostatavaid akte, pretensioone ja muid dokumente, samuti teha muid Lepingus sätestamata toiminguid, mis on vajalikud Lepingu eesmärgi saavutamiseks. Punktis 6 nimetatud Poolte esindajatel ei ole õigust Lepingu muutmiseks, va juhul, kui Pool on andnud oma esindajale eraldi sellekohase volikirja. 
6.4. Kui Pool muudab oma esindajat Lepingu täitmisel, tuleb sellest teatada teisele Poolele e-posti või faksi teel.
7. Täitja vastutus 
7.1. Täitja poolt Tulemi üleandmisega viivitamisel üle Lepingus ettenähtud tähtaja kohustub Täitja Tellija nõudmisel tasuma leppetrahvi summas ______(___________) % Tasust iga viivituses oldud kalendripäeva eest. 
7.2. Juhul, kui Tellimuse täitmine või Tulem ei vasta Lepingule, kohustub Täitja tasuma Tellija nõudmisel leppetrahvi summas ______(____________) krooni iga rikkumise juhu kohta. 
7.3. Tellijal on õigus Lepingust ühepoolselt ennetähtaegselt taganeda, kui Täitja rikub oluliselt Lepingut. Oluliseks lepingurikkumiseks loetakse muuhulgas, kuid mitte ainult: 
7.3.1. Lepingu täitmise käigus ilmneb, et Tellimuse täitmine või Tulem ei vasta Lepingule;
7.3.2. Täitja on viivitanud Tulemi üleandmisega rohkem kui 30 (kolmkümmend) kalendripäeva. 
7.4. Tellija taganemisõiguse tekkimisel saadab Tellija Täitjale nõude heastada rikkumine ______(__________) kalendripäeva jooksul. Kui Täitja nimetatud tähtaja jooksul rikkumist ei heasta, võib Tellija Lepingust taganeda, saates Täitjale sellekohase kirjaliku teate. 
Kui Tellija Lepingust ennetähtaegselt taganeb, ei ole Täitjal õigust nõuda Lepingu järgse Tasu  maksmist. 
8. Tellija vastutus
8.1. Täitjal on õigus Lepingust ühepoolselt ennetähtaegselt taganeda, kui Tellija rikub oluliselt Lepingut. Oluliseks lepingurikkumiseks loetakse muuhulgas, kuid mitte ainult: 
8.1.1. ________________________________________________
8.2. Täitja taganemisõiguse tekkimisel saadab Täitja Tellijale nõude heastada rikkumine ______(_____________) kalendripäeva jooksul. Kui Tellija nimetatud tähtaja jooksul rikkumist ei heasta, võib Täitja Lepingust taganeda, saates Tellijale sellekohase kirjaliku teate. 
8.3. Kui Täitja Lepingust ennetähtaegselt taganeb, on tal õigus nõuda Tellijalt tekitatud kahju hüvitamist, samuti lisaks kahju täielikule hüvitamisele leppetrahvi maksmist summas ______(_____________) krooni. 
9. Lepingu kehtivus ja muutmine
9.1. Leping jõustub arvates sõlmimise kuupäevast ning kehtib kuni Poolte lepinguliste kohustuste täieliku täitmiseni või lõppemiseni muul alusel. 
9.2. Lepingu muudatused ja täiendused jõustuvad vastava Lepingu lisa allakirjutamise momendist, kui lisas pole sätestatud teisiti. 
10. Teated 
10.1. Pooled edastavad Lepinguga seotud teated telefoni või faksi või e-posti teel Lepingus märgitud aadressidel või numbritel, va juhtudel, kui Lepingus on teate edastamiseks ette nähtud kirjalik vorm. 
10.2. Kirjalik teade saadetakse Poole Lepingus märgitud või Poole poolt Lepingu kehtivuse ajal teatatud aadressil. Kirjalik teade loetakse teise Poole poolt kättesaaduks, kui postitamisest on möödunud 5 (viis) kalendripäeva. Enne kirjaliku teate postiga teisele Poolele saatmist tuleb teade edastada teisele Poolele e-posti või faksi teel.
11. Lõppsätted
11.1. Lepinguga seotud vaidlused, mida ei ole võimalik lahendada läbirääkimiste teel, kuuluvad lahendamisele ___________kohtus. 
11.2. Leping on koostatud eesti keeles kahes (2) identses eksemplaris, millest kumbki Pool saab ühe eksemplari.
11.3. Lepingule on sõlmimisel lisatud järgmised lisad:
Lisa 1: ______________________ 
jne
Poolte allkirjad: 
Tellija: ______________________________	Töövõtja: ______________________________